
LĒMUMS
Jūrmalā
	2026. gada 30. jūlijā
	
	Nr.
	408


	Par grozījumu Jūrmalas pilsētas domes 2023. gada 26. oktobra lēmumā Nr. 476 “Par detālplānojuma izstrādes uzsākšanu zemesgabalam Vēžu ielā 21, Jūrmalā” un jauna darba uzdevuma apstiprināšanu
	(protokols Nr. 9, 40. punkts)


Ievērojot Aizsargjoslu likuma 6. panta pirmo daļu, Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” (turpmāk – Noteikumi Nr. 628) 39.1. apakšpunktu, 96. punktu un 98. punktu, un Jūrmalas pilsētas teritorijas plānojuma, kas apstiprināts ar Jūrmalas pilsētas domes 2012. gada 11. oktobra saistošajiem noteikumiem Nr. 42 “Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Jūrmalas pilsētas domes 2016. gada 24. marta saistošajiem noteikumiem Nr. 8 “Par Jūrmalas pilsētas teritorijas plānojuma grozījumu grafiskās daļas, teritorijas izmantošanas un apbūves noteikumu apstiprināšanu” (turpmāk – Saistošie noteikumi Nr. 8) 2451.1. apakšpunktu, saskaņā ar Jūrmalas domes 2023. gada 26. oktobra lēmumu Nr. 476 “Par detālplānojuma izstrādes uzsākšanu zemesgabalam Vēžu ielā 21, Jūrmalā” (turpmāk – Lēmums Nr. 476) tika uzsākta detālplānojuma izstrāde zemesgabalam Vēžu ielā 21, Jūrmalā, kadastra apzīmējums 1300 019 1613, un apstiprināts darba uzdevums detālplānojuma izstrādei.

Atbilstoši Lēmumam Nr. 476 detālplānojuma izstrāde jāveic saskaņā ar Lēmuma Nr. 476 pieņemšanas brīdī spēkā esošajiem Saistošajiem noteikumiem Nr. 8.

Jūrmalas valstspilsētas administrācijas (turpmāk – Administrācija) Pilsētplānošanas pārvaldē tika saņemts detālplānojuma izstrādātāja 2026. gada 2. jūnija iesniegums, kas reģistrēts Administrācijā ar Nr. 14-3/2486, ar lūgumu aktualizēt darba uzdevumu, lai turpinātu detālplānojuma izstrādi.

Ņemot vērā to, ka ar Jūrmalas domes 2024. gada 25. janvāra saistošajiem noteikumiem Nr. 2 “Par Jūrmalas valstspilsētas teritorijas plānojuma grozījumu, grafiskās daļas, teritorijas izmantošanas un apbūves noteikumu apstiprināšanu” tika apstiprināti teritorijas plānojuma grozījumi un, ievērojot, ka ir mainījušies faktiskie un tiesiskie apstākļi, uz kuru pamata ir izdots darba uzdevums, lai turpinātu detālplānojuma izstrādi ir nepieciešams veikt grozījumus Lēmumā Nr. 476, apstiprinot jaunu darba uzdevumu atbilstoši spēkā esošajam teritorijas plānojumam.Pamatojoties uz Noteikumu Nr. 628 98. punktu un 103. punktu, un saskaņā ar Jūrmalas domes Attīstības un vides jautājumu komitejas 2026. gada 16. jūlija sēdes atzinumu (protokols Nr. 1.2-11/55), Jūrmalas dome nolemj:

1. Izdarīt Lēmumā Nr. 476 grozījumu un aizstāt tā 1. pielikumu ar šī lēmuma pielikumu.

2. Detālplānojuma izstrādes vadītājam ievietot Teritorijas attīstības plānošanas informācijas sistēmā paziņojumu un šo lēmumu.
3. Administrācijas Komunikācijas pārvaldes Sabiedrisko attiecību nodaļai publicēt paziņojumu par grozījumiem Lēmumā Nr. 476 pašvaldības informatīvajā izdevumā un ievietot pašvaldības tīmekļa vietnē www.jurmala.lv.

4. Administrācijas Kancelejas Domes sēžu daļai, piecu darbdienu laikā pēc šī lēmuma spēkā stāšanās, nodrošināt lēmuma ievietošanu pašvaldības tīmekļa vietnē www.jurmala.lv.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

